Държавен вестник, бр. 35, 2011 г., стр. 45

БРОЙ  35	
Д Ъ Р Ж А В Е Н  В Е С Т Н И К 	
СТР.  45  
участие в състезанието при възможност да 
бъдат включени повторно, без това да повлияе 
на състезанието.
Чл. 52. (1) Управлението на резултати във 
връзка с явно неподаване на информация за 
местонахождение от страна на спортист, който 
е включен в Регистъра на спортистите за тест­
ване на Антидопинговия център, се провежда 
от Антидопинговия център съобразно Меж­
дународния стандарт за тестване, освен при 
наличието на споразумение тази отговорност 
да бъде поемана от съответната международна 
спортна организация. 
(2) Управлението на резултати във връзка с 
явна пропусната проверка от страна на спор­
тист, който е включен в Регистъра на спорти­
стите за тестване на Антидопинговия център, 
вследствие на опит за подлагане спортиста на 
проверка от или от името на Антидопинговия 
център се провежда от Антидопинговия център 
съобразно Международния стандарт за тестване. 
Управлението на резултати по отношение на 
явна пропусната проверка на спортист вслед­
ствие на опит за подлагането му на проверка 
от или от името на антидопингова организация 
се провежда от тази организация съобразно 
Международния стандарт за тестване. 
(3) При условие че в рамките на период от 
18 месеца спрямо спортист от Регистъра на 
спортистите за тестване на Антидопинговия 
център и от регистъра на спортистите за тест­
ване на международна спортна организация 
бъдат декларирани 3 неуспешни подавания, 
3 пропуснати проверки или комбинация от 3 
неуспешни подавания и пропуснати проверки, 
Антидопинговият център ги представя като 
явно нарушение на антидопинговите правила 
пред Дисциплинарната комисия. 
Чл. 53. За всички случаи, при които антидо­
пинговите екипи са събрали достатъчно данни 
и/или са констатирали факти, даващи основание 
за установяване нарушение на антидопинговите 
правила, изпълнителният директор на Антидо­
пинговия център изпраща цялата документация 
по случая на Дисциплинарната комисия. 
Г л а в а  ч е т в ъ р т а
ДИСЦИПЛИНАРНО ПРОИЗВОДСТВО
Раздел І
Дисциплинарна комисия
Чл. 54. (1) Към Българския олимпийски 
комитет се създава Дисциплинарна комисия. 
(2) Дисциплинарната комисия е в състав от 
9 души: председател и двама заместник-пред­
седатели – юристи с не по-малко от 5 години 
професионален стаж; шестима членове, от ко­
ито – трима лекари, с не по-малко от 5 години 
професионален стаж, и трима допълнителни 
членове – всеки от които с не по-малко от 
5 години професионален стаж в областта на 
физическото възпитание и/или спорта. 
(3) Съставът на Дисциплинарната комисия 
се определя от Изпълнителното бюро на Бъл­
гарския олимпийски комитет по предложение 
на неговия председател след съгласуване с ми­
нистъра на физическото възпитание и спорта.
(4) Всеки от членовете на Дисциплинарната 
комисия е с мандат 4 години и може да бъде 
преизбиран само веднъж.
(5) Мандатът на член на Дисциплинарната 
комисия може да се прекрати предсрочно при:
1. смърт;
2. подаване на оставка;
3. фактическа невъзможност да изпълнява 
задълженията си повече от 6 месеца;
4. по решение на органа по назначаването.
(6) При предсрочно прекратяване на мандата 
на член на Дисциплинарната комисия на негово 
място се назначава нов за остатъка от мандата.
Чл. 55. (1) Дисциплинарната комисия:
1. провежда заседания и изслушвания на 
спортиста по всички въпроси, свързани с на­
рушенията на антидопинговите правила;
2. взема решения по всички въпроси, свърза­
ни с нарушенията на антидопинговите правила;
3. определя вида и размера на наказанията 
за извършените нарушения на антидопинговите 
правила.
(2) За осъществяване на правомощията 
си Дисциплинарната комисия има право да 
привлича външни експерти – специалисти в 
определена област, когато за разрешаване на 
конкретен въпрос са необходими специални 
знания и умения, които членовете на комисията 
не притежават.
(3) За всеки отделен случай Дисциплинарната 
комисия се произнася с мотивирано решение 
в срок до 30 дни от сезирането є.
(4) Дисциплинарната комисия действа спра­
ведливо и безпристрастно при изпълнението на 
своите функции. 
(5) Председателят на Българския олимпий­
ски комитет утвърждава процедурни правила 
за работа на Дисциплинарната комисия.
Чл. 56. (1) Право да отнесат за разглеждане 
и разрешаване до Дисциплинарната комисия 
въпроси, свързани с нарушения на антидопин­
говите правила, имат:
1. спортистът или упълномощено от него лице;
2. съответната лицензирана спортна орга­
низация;
3. всяко лице, за което е установено, че 
е извършило нарушение на антидопинговите 
правила;
4. изпълнителният директор на Антидопин­
говия център;
5. Световната антидопингова агенция.
(2) Въпросите се отнасят за решаване до 
Дисциплинарната комисия в срок 7 дни от 
датата на: 
1. издаване на решението на изпълнителния 
директор на Антидопинговия център – за изпъл­
нителния директор на Антидопинговия център;